താങ്ങുവില നിയമപരമാക്കുക: കര്ഷക പാര്ലമെന്റ് ന്യൂഡല്ഹി കര്ഷകരുടെ എല്ലാ ഉല്പ്പന്നങ്ങള്ക്കും നിയമപരമായി മിനിമം താങ്ങുവിലഎംഎസ്പി ഉറപ്പാക്കുന്ന ബില് കേന്ദ്ര സര്ക്കാര് അടിയന്തരമായി പാര്ലമെന്റില് കൊണ്ടുവരണമെന്ന് കര്ഷക പാര്ലമെന്റ് ആവശ്യപ്പെട്ടു. എംഎസ്പി നിയമപരമാക്കുന്നതിനൊപ്പം സ്വാമിനാഥന് കമീഷന് മുന്നോട്ടുവച്ച എല്ലാ ശുപാര്ശയും കേന്ദ്രം അംഗീകരിക്കണമെന്ന് കര്ഷക പാര്ലമെന്റ് പ്രമേയത്തിലൂടെ ആവശ്യപ്പെട്ടു. തമിഴ്നാട്ടില് നിന്ന് കിസാന്സഭയുടെ ആഭിമുഖ്യത്തില് നൂറുകണക്കിന് കര്ഷകര് ഡല്ഹിയിലെത്തി. കര്ഷകത്തൊഴിലാളി യൂണിയന് ജനറല് സെക്രട്ടറി ബി വെങ്കട്ട്, കിസാന്സഭ ജോ. സെക്രട്ടറി വിജൂ കൃഷ്ണന്, രാജ്യസഭാംഗവും കര്ഷകത്തൊഴിലാളി യൂണിയന് ജോ. സെക്രട്ടറിയുമായ വി ശിവദാസന് എന്നിവര് റെയില്വേ സ്റ്റേഷനില് പ്രവര്ത്തകരെ സ്വീകരിച്ചു. പാര്ലമെന്റിലേക്ക് മാര്ച്ച് നടത്തിയ തമിഴ്നാട്ടില് നിന്നുള്ള സംഘം പിന്നീട് സിന്ഘുസമരകേന്ദ്രത്തിലെത്തി.